Diari Oficial de la Generalitat Valenciana


Sumari del DOGV 9830, del 17-04-2024 (2024/3193)

Extracte de la Resolució de 21 de març de 2024, del vicerectorat d'Innovació i Transferència de la Universitat de València, per la qual es convoquen els premis «EmprenD en servicios» de la Universitat de València dirigits a estudiants de grau, màster i doctorat oficials de la Universitat de València del curs 2023-2024, amb el mecenatge de Santander Open Academy i en el marc del programa internacional d'innovació docent en emprenedoria universitària «UVemprén Aprèn», i se n'aproven les bases reguladores.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9830

Data del DOGV
:   17-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3193


Data del document
:   21-03-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 21 de març de 2024, del vicerectorat d'Innovació i Transferència de la Universitat de València, per la qual es convoquen els premis «EmprenD en servicios» de la Universitat de València dirigits a estudiants de grau, màster i doctorat oficials de la Universitat de València del curs 2023-2024, amb el mecenatge de Santander Open Academy i en el marc del programa internacional d'innovació docent en emprenedoria universitària «UVemprén Aprèn», i se n'aproven les bases reguladores. [2024/3193]  
BDNS (identif.): 754510.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/754510  
  
Primer. Beneficiaris  
Estudiantat de grau, màster oficial i doctorat de la Universitat de València matriculat en el curs acadèmic 2023-2024.  
  
Segon. Objecte  
El Vicerectorat d'Innovació i Transferència de la Universitat de València convoca trenta places per a participar en el programa formatiu i optar als dos premis de la primera edició del programa «EmprenD en servicios», amb l'objectiu de reunir idees de negocis en el sector de serveis i brindar l'oportunitat a les persones que participen en aquest concurs d'adquirir formació per a generar idees de negoci innovadores i formular projectes emprenedors d'impacte.  
  
Tercer. Bases reguladores  
La convocatòria està publicada en l'URL:  
https://links.uv.es/uvempren/emprenD\_val  
  
Quarta. Quantia  
Aquesta convocatòria consisteix en trenta places per a participar en les activitats formatives específiques que han de permetre a les persones participants generar i dissenyar una idea de negoci innovadora de triple impacte (econòmic, ambiental i social) en el sector de serveis.  
S'atorgaran dos premis «EmprenD en servicios» de 600 € i 400 € per a les millors idees de negoci amb projectes innovadors en el sector de serveis, amb la finalitat de promoure i impulsar l'emprenedoria innovadora i sostenible, segura i de qualitat en la comunitat universitària.  
  
La Universitat de València aportarà per al finançament d'aquest programa fins a un màxim de 1.000 € amb càrrec al capítol IV de la classificació econòmica de la despesa, orgànica 71607238538 i específica 75430437 del pressupost per a l'exercici 2024 de la Universitat de València, destinats a sufragar els premis «EmprenD en servicios» previstos en aquesta convocatòria.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana i acaba el 3 de setembre de 2024.  
  
València, 21 de març de 2024.- La vicerectora d'Innovació i Transferència (p. d., DOGV 30.05.2022): Rosa María Donat Beneito.